lUDICIAORDINUM. 39 



Uterqüe auctor ipso symbolo rationem, quam in tractanda quaestione 

 secutus sit, indicasse videtur. Ille enim primum adcurate investigavit , 

 quid optimus quisque scriptor ad hunc locum docuerit; mox diligenter in- 

 quisivit, qua ratione e variis illis variorum sententiis quasi enata sit et 

 exculta novissima Valoris in Oeconomia Politica notio; denique ipse pro 

 viribus conatus est exponere, quid tandem sit de gravissimo argumento 

 sentiendum. Hie, inverso fere ordine procedens, exordium cepit a propo- 

 nenda quae ipsi optima videretur definitione Valoris, ad quam deinde, 

 tamquam normam, variorum scriptorum sententiam exegit. 



Utraque autem Commentatio magnopere Ordini placuit. In utraque lau- 

 danda videtur industria in conquirenda materie, sermo lucidus et elegans 

 in exponendo, et in diiudicando acumen et sollertia. Deinde suis utraque 

 dotibus praecellere visa est. Alterius auctor, is qui Montesqüivio se 

 addicit, acutissime saepe variorum scriptorum errores demonstrat. Sed 

 dubitare licet an et ipse ingeniosus iuvenis in construenda nova aliqua 

 doctrina et emendatiore lapsus sit et hoc ipso, adhibita scilicet norma 

 fallaci, saepe etiam temere alios reprehenderit. Competitor eins, idonea 

 materiae distributione scopulum istum vitans, cuiuscunque optimi scriptoris 

 sinceram de quaestione proposita sententiam penitus indagavit, abunde 

 exposuit, tum etiam, aliunde adhibita supellectile varia, uberem doctrinae 

 copiam ad totum locum illustrandum feliciter convertit. 



Re deliberata et perpensa visum est Ordini huic competitori decernere 

 victoriae praemium aureum, alterum aüctorem nummo argenteo sie donare 

 ut profiteretur , se illum ipsum auro fuisse ornaturum, nisi laudum aemulus 

 praeripuisset palmam. 



Apertis schedulis nomina prodierunt 



TOBIAE MICHAELIS CAROLI ASSER, 

 Juris Studiosi in Illustri Athenaeo Amstelodamensi , 



qui victor exstitit, et 



SAMÜELIS VAN HOUTEN, 



lu/ris Candidati in Academia Groningana. 



